Qishloq xoʻjaligi mashinasozligi tarmogʻini boshqarish tizimini takomillashtirish chora-tadbirlari toʻgʻrisida
(resolution, 2020-03-19)

Mamlakatimizda qishloq xoʻjaligi mashinasozligi tarmogʻini rivojlantirish, qishloq xoʻjaligi texnikasi ishlab chiqaruvchi korxonalarni modernizatsiya qilish va texnik qayta qurollantirish, ularning mahsulotlari rentabelligi va raqobatbardoshligini oshirish boʻyicha kompleks chora-tadbirlar amalga oshirilmoqda. Shu bilan birga, mazkur tarmoqdagi ishlarning amaldagi holati ishlab chiqarish jarayonlarini jadal yangilash va modernizatsiya qilishga, ilgʻor texnologiyalarni joriy etish va butun tarmoqni izchil rivojlantirishga toʻsqinlik qiluvchi tizimli muammo va kamchiliklar mavjud ekanligidan dalolat bermoqda. Qishloq xoʻjaligi mashinasozligi tarmogʻi korxonalarini boshqarish tizimini, shu jumladan mavjud tashkilotlar tuzilmasini optimallashtirish, qishloq xoʻjaligi texnikalari ishlab chiqaruvchilarning samarali faoliyati uchun qulay huquqiy, tashkiliy shart-sharoitlarni yaratish orqali takomillashtirish talab etilmoqda. Qishloq xoʻjaligi mashinasozligi tarmogʻini boshqarish tizimini tubdan takomillashtirish maqsadida, shuningdek, Oʻzbekiston Respublikasida Maʼmuriy islohotlar konsepsiyasi va Oʻzbekiston Respublikasi Prezidentining 2018-yil 29-maydagi “Qishloq xoʻjaligi mahsulotlari ishlab chiqaruvchilarga mexanizatsiya va servis xizmatlarini koʻrsatish samaradorligini oshirish boʻyicha qoʻshimcha chora-tadbirlar toʻgʻrisida”gi PQ-3751-son qaroriga muvofiq: 1. Oʻzbekiston Respublikasi Iqtisodiyot vazirligi, Moliya vazirligi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, “Oʻzagrotexsanoatxolding” AJ, “Oʻzagrotexmash” AJ, “Oʻzagrolizing” AJ boshqaruv organlarining quyidagilar haqidagi takliflari maʼqullansin: “Oʻzagrotexmash” AJni “Oʻzagrotexsanoatxolding” AJga oʻrnatilgan tartibda birlashtirish orqali “Oʻzagrotexsanoatxolding” AJ va “Oʻzagrotexmash” AJning takrorlanuvchi vazifa va tuzilmalarini optimallashtirish; “Oʻzagrolizing” AJni “Oʻzagrotexsanoatxolding” AJ tashkiliy tuzilmasidan chiqarish; “Oʻzagrolizing” AJ ustav fondidagi “Oʻzagrotexsanoatxolding” AJga tegishli ulushni keyinchalik berilayotgan ulushning balans qiymatiga “Oʻzagrotexsanoatxolding” AJ ustav fondini kamaytirish orqali davlat tasarrufiga oʻtkazish; “Oʻzagrotexsanoatxolding” AJ tarkibiga kirmaydigan qishloq xoʻjaligi va boshqa turdagi texnikalar (uskunalar) ishlab chiqaruvchilarning mahsulotlarini “Oʻzagrolizing” AJ Kuzatuv kengashi tomonidan belgilanadigan hajmda realizatsiya qilishni tashkil etishni ham nazarda tutuvchi “Oʻzagrolizing” AJ faoliyatini kengaytirish. 2. “Oʻzagrotexsanoatxolding” AJ, “Oʻzagrotexmash” AJ, “Oʻzagrolizing” AJ Oʻzbekiston Respublikasi Xususiylashtirilgan korxonalarni qoʻllab-quvvatlash va raqobatni rivojlantirish davlat qoʻmitasi bilan birgalikda ikki oy muddatda “Oʻzagrotexmash” AJni “Oʻzagrotexsanoatxolding” AJga birlashtirish va “Oʻzagrolizing” AJni “Oʻzagrotexsanoatxolding” AJ tashkiliy tuzilmasidan chiqarish bilan bogʻliq barcha tashkiliy tadbirlarning oʻtkazilishini taʼminlasin. 3. Belgilab qoʻyilsinki: “Oʻzagrotexsanoatxolding” AJ qayta tashkil etilayotgan “Oʻzagrotexmash” AJning huquq va majburiyatlari boʻyicha huquqiy vorisi hisoblanadi; “Oʻzagrotexmash” AJni “Oʻzagrotexsanoatxolding” AJga birlashtirish “Oʻzagrotexmash” AJ aksiyalarining davlat paketini “Oʻzagrotexsanoatxolding” AJ ustav kapitaliga nominal qiymatda oʻtkazilgandan keyin amalga oshiriladi. 4. Quyidagilar: a) “Oʻzagrotexsanoatxolding” AJ rivojlanishining ustuvor yoʻnalishlari etib belgilansin: ichki va tashqi bozorlarda tizimli marketing tadqiqotlarini oʻtkazish, qishloq xoʻjaligi uchun talab etiladigan, tejamkor agrotexnologiyalarni joriy etishni taʼminlovchi, shu jumladan bogʻdorchilik, uzumchilik, sabzavotchilik, polizchilik va chorvachilikda qoʻllaniladigan turli xil zamonaviy texnika va mexanizatsiya vositalarini ishlab chiqarish va yetkazib berishni muvofiqlashtirish; ishlab chiqarilayotgan qishloq xoʻjaligi texnikalari raqobatbardoshligini oshirish, eksport mahsulotlari turlarini va yetkazish hajmini kengaytirish; ishlab chiqarish va qishloq xoʻjaligi mashinasozligi uchun zarur moddiy-texnika resurslari hamda ehtiyot qismlari bilan taʼminlashni tashkil etish; qishloq xoʻjaligi mashinasozligi sohasida zamonaviy energiya va metallarni tejovchi texnologiyalarni joriy etish hisobiga zamonaviy yuqori unumdor qishloq xoʻjaligi texnikalari va mexanizatsiya vositalarini chiqarish boʻyicha yangi ishlab chiqarishni yaratish va amaldagilarni modernizatsiya qilishga qaratilgan ilmiy-texnikaviy va investitsiyaviy faoliyatni amalga oshirish; “Oʻzagrotexsanoatxolding” AJ tarkibiga kiruvchi tashkilotlar va boshqa tashkilotlar oʻrtasida ilmiy-texnikaviy va ishlab chiqarish kooperatsiyasini rivojlantirish va muvofiqlashtirish; qishloq xoʻjaligi texnikalari ishlab chiqarish sohasidagi kadrlarni qayta tayyorlash va malakasini oshirishni tashkil etish; b) “Oʻzagrolizing” AJ rivojlanishining ustuvor yoʻnalishlari etib belgilansin: lizing oluvchilarning lizing asosida realizatsiya qilinadigan zamonaviy qishloq xoʻjaligi va boshqa texnikalarga, uskunalar hamda mini texnologiyalarga boʻlgan talablarini oʻrganish; agrar yoʻnalishdagi faoliyatning ustuvorligini taʼminlagan holda lizing faoliyati yoʻnalishlarini diversifikatsiyalash va kengaytirish; zamonaviy, xalqaro standartlarga javob beradigan lizing xizmatlari turlarini va innovatsion moliyaviy mahsulotlarni joriy etish; agrosanoat kompleksi, iqtisodiyotning real sektori korxonalarining lizing loyihalari va tadbirkorlikni moliyalashtirish uchun xorijiy kredit liniyalari va xalqaro moliya institutlarining mablagʻlarini jalb etish; lizing xizmatlarini koʻrsatish sohasiga zamonaviy korporativ boshqaruv uslublarini joriy etish va kadrlar malakasini oshirish. 7. “Oʻzagrolizing” AJ, Oʻzbekiston Respublikasi Investitsiyalar boʻyicha davlat qoʻmitasi Moliya vazirligi bilan birgalikda ikki oy muddatda xalqaro moliya institutlari va xorijiy tashkilotlar mablagʻlarini quyidagilar uchun jalb etish masalasini ishlab chiqsin: lizing loyihalarini qayta moliyalash va ular boʻyicha kafillik berish; lizing operatsiyalarini moliyalashtirish boʻyicha kredit liniyalarini ochish. 8. “Oʻzagrotexsanoatxolding” AJ Oʻzbekiston Respublikasi Bandlik va mehnat munosabatlari vazirligi bilan birgalikda qayta tashkil etilayotgan “Oʻzagrotexsanoatxolding” AJ va “Oʻzagrotexmash” AJ xodimlarini ish bilan taʼminlashda yordam koʻrsatsin. 9. Oʻzbekiston Respublikasi Prezidentining 2016-yil 17-noyabrdagi “Oʻzagrotexsanoatxolding” aksiyadorlik jamiyati faoliyatini tashkil etish chora-tadbirlari toʻgʻrisida”gi PQ-2658-son qaroriga 3-ilovaga muvofiq oʻzgartishlar kiritilsin. 10. “Oʻzagrotexsanoatxolding” AJ, “Oʻzagrolizing” AJ manfaatdor vazirlik va idoralar bilan birgalikda ikki oy muddatda qonun hujjatlariga mazkur qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 11. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Bosh vazirining oʻrinbosari N.S. Otajonov va Oʻzbekiston Respublikasi Prezidenti maslahatchisining birinchi oʻrinbosari B.M. Mavlonov zimmasiga yuklansin. 1. 1-band oʻz kuchini yoʻqotgan deb hisoblansin. 3. 3-band quyidagi tahrirda bayon etilsin: “3. Belgilansinki, “Oʻzagrotexmash” AJ qayta tashkil etilayotgan “Oʻzagrosanoatmashxolding” XKning huquqlari va majburiyatlari boʻyicha huquqiy voris, “Oʻzagroservis” AJ — qayta tashkil etilayotgan “Oʻzagromashservis” uyushmasining huquqlari va majburiyatlari boʻyicha huquqiy voris, “Oʻzagrolizing” AJ — qayta tashkil etilayotgan “Oʻzqishloqxoʻjalikmashlizing” ALKning huquq va majburiyatlari boʻyicha huquqiy voris hisoblanadi”. 4. 4-banddan “Oʻzagrotexmash” AJ” soʻzlari chiqarib tashlansin. 5. 14-bandning ikkinchi xatboshisidagi “Oʻzagrotexmash” AJ” soʻzlari “Oʻzagrotexsanoatxolding” AJ” soʻzlari bilan almashtirilsin. 6. 17-bandning ikkinchi xatboshisidan “va “Oʻzagrotexmash” AJ” soʻzlari chiqarib tashlansin. 7. 1, 1a, 2 va 3-ilovalar oʻz kuchini yoʻqotgan deb hisoblansin.